als_Latn dik_Latn sag_Latn
Peja ka arritur ta mposht Sigal Prishtinën në sfidën finale të IPKO Kupës së Kosovës në basketboll.
Verdhezinjtë kanë rikthyer këtë trofe që u kishte munguar që nga viti 2011, duke i mposhtur bardhekaltrit, me rezultat 70:66 në një finale dramatike në palestrën "13 Qershori" në Therandë.
Në një atmosferë fantastike të krijuar nga “Shqiponjat” dhe “Plisat” finalja mes skuadrave më të mëdha në basketbollin tonë ka dhënë një super ndeshje gjatë tërë lojës.
Pejanët për disa nuanca kanë qenë më të mirë se prishtinasit. Skuadrat në pushim shkuan me rezultat 29:41 në favor të Pejës.
Basketbollistët e Pejës edhe në dy periudhat e fundit ishin skuadër më e mirë se Sigal Prishtina, derisa këta të fundit në pesë minutat e fundit të ndeshjes e ngushtuan rezultatin në katër pikë.
Por megjithatë pejanët në momentet vendimtare u treguan skuadër më e koncentruar dhe fituan ndeshjen me rezultat përfundimtar 70:66.
Festa e pejanëve filloi në Therandë për të vazhduar në Pejë.
als_Latn als_Latn als_Latn als_Latn als_Latn als_Latn als_Latn